Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az Alkotmánybíróság a 23/1999. (VI. 30.) AB határozatában ismét rendelkezett az Etv.-t érintő indítványokról.
Paragraph Index: 1596

Az Alkotmánybíróság a 23/1999. (VI. 30.) AB határozatában ismét rendelkezett az Etv.-t érintő indítványokról. Az indítványokat — melyek az átvilágítandók körére, az érintett által megismerhető iratokban a más személy azonosítására alkalmas adatok felismerhetetlenné tételének kötelezettségére, a kutatható iratok korlátozására, valamint a működő szolgálatok által a Történeti Hivatalnak átadandó iratokkal kapcsolatos alkotmányos aggályokra irányultak — a kutathatóság kiterjesztése mellett az Alkotmánybíróság lényegében elutasította. III. A volt szocialista országok jogalkotása és joggyakorlata a radikális megoldásoktól az eseti feloldáson keresztül a teljes elhallgatásig terjed. A szabályok többsége azonban különbséget tesz az áldozat és az állambiztonsági szolgálatban állt személy jogai között. E tekintetben a jogilag leginkább kimunkált megoldás Németországban született. A Stasi iratairól szóló törvény (Stasi-Unterlagen-Gesetz — StUG) a következő csoportokat állítja föl: Érintett az a személy, akiről az állambiztonsági szolgálat a titkos adatgyűjtést is beleértve célirányos adatszerzés, vagy kémkedés útján információt gyűjtött. Nem vonatkozik ez a szabály a szolgálatok munkatársaira, amenynyiben az adatgyűjtés a beszervezés, vagy a szolgálatnak végzett tevékenységük ellenőrzését szolgálta. A szolgálatok munkatársainak körét külön határozza meg a törvény: Főállású munkatársak azok a személyek, akik hivatalos munka- vagy szolgálati viszonyban álltak az állambiztonsági szolgálattal és ide tartoznak az állambiztonsági szolgálat úgynevezett különleges bevetésen lévő (szigorúan titkos állományú) tisztjei is. 2000/88/II. szám Nem hivatásos munkatársak (hálózati személyek) azok, akik magukat az állambiztonsági szolgálattal szemben információ szolgáltatására kötelezték. Ebbe a körbe tartozónak kell értelemszerűen tekinteni azokat is, akik a szolgálat munkatársait jog szerint utasíthatták. Kedvezményezettek azok, akiket az állambiztonsági szolgálat támogatott, különösen azok, akiket hivatásbeli vagy más gazdasági előnyökben részesített; azok akiket a szolgálat maga vagy annak intézkedése alapján a büntetőeljárásban kedvezményekben részesítettek; valamint azok, akik a szolgálat tudtával, közvetlen vagy megtűrt támogatásával bűncselekményt követtek el, arra előkészületeket tettek vagy arra felhívtak. Az iratokban szereplő személyek körét tekintve harmadik minden más olyan személy, akiről az állambiztonsági szolgálat információt gyűjtött. Ezzel szemben az Etv. szabályozása szerint érintett minden olyan személy, akinek személyes adata a törvény hatálya alá tartozó iratokban bármilyen jogcímen szerepel. Ezzel a rendelkezéssel a jogalkotó olyan helyzetet teremtett, mely információs joghátrányt eredményez a szolgálatok által megfigyelt számára, mivel a titkosszolgálatokkal együttműködő személy olyan ismeretek birtokában van, mellyel a megfigyelt személy nem rendelkezik. Az információs önrendelkezésből fakadó iratbetekintési jog nem értelmezhető úgy, hogy egy jelentés készítője vagy aláírója azon az alapon, hogy neve szerepel az iraton — tehát a jelenlegi differenciálatlan szabályozás szerint azonos jogú érintett — betekinthetne az általa készített, de nem róla szóló iratba. Ezek az iratok a megfigyeltről szólnak, az ő személyes adatait tartalmazzák, a megfigyelő ebben az esetben adattovábbító. A megfigyelőnek e tevékenysége a jogállam értékrendjének nem felel meg. Az információs jogok rendeltetésszerű gyakorlásának követelménye alapján kell kiegyenlíteni az információs különbséget. A TH jelenleg a megfigyeltnek betekintést ad a róla készült iratokba, de nem teszi lehetővé a megfigyelőnek azt, hogy formai jogi alapra hivatkozva felfrissíthesse nem jogállami tevékenységével kapcsolatos emlékeit. A StUG biztosítja a jogot a hozzátartozóknak ahhoz, hogy elhalt rokonaik irataiból megismerhessék azt, hogy életükre, illetve halálukra volt-e az állambiztonsági szolgálatnak bármiféle befolyása. A pártállam állambiztonsági szolgálatainak irataiba való betekintést biztosító törvények elsődleges célja más érintett országokban is az, hogy a megfigyeltek, a szolgálatok áldozatai megismerhessék azt, hogy volt-e és ha igen, milyen befolyással volt életükre, sorsuk alakulására az egykori titkosszolgálat tevékenysége. Noha az Etv. ilyen célt kifejezetten nem fogalmaz meg, mégis az információs kárpótlás megvalósulása érdekében ennek a kimondatlan szempontnak kell megfelelni. Ez a jog az áldozat halála után meg kell illesse azt is, aki hozzátartozóként osztozott az ő sorsában, akár úgy, hogy maga is áldozata volt a jogállami mércével jogellenes megfigyelésnek. Nem felel meg ennek az elvárásnak a jelenlegi szabályozás, mivel sem az Etv., sem az Ltv. nem rendelkezik a hozzátartozók információs jogairól. Mindkét törvény mindössze arra hatalmazza föl őket, hogy a hozzátartozóik iratait a törvényben előírt védelmi idő lejárta előtt kutatni kívánó kutatók számára a személyes adatok megismerésére engedélyt adjanak [Etv. 25/G. § (4) bek. a) és b); Ltv. 24. § (2) bek. b) és 24/A. § (4) bek.]. Ennek alapján nem állapítható meg a hozzátartozó közvetlen joga ahhoz, hogy az állambiztonsági szolgálatnak elhalt rokona életére vagy halálára vonatkozó befolyását megismerhesse. Az iratkezelők többnyire a fenti szabályokat a nemo plus iuris elvével összhangban alkalmazva biztosítják a hozzátartozók iratmegismerési jogát. Ezt a jogot ugyanakkor nem szabad az iratban szereplő megfigyelt személy iratmegismerési jogával azonos terjedelműnek tekinteni. A szuverén egyénnek a vele bármilyen szoros hozzátartozói kapcsolatban álló személy előtt is lehetnek, vagy lehettek olyan titkai, melyek az állambiztonsági szolgálat előtt ismertek voltak ugyan, ez azonban nem jogosítja föl az irat kezelőjét arra, hogy azt az érintett halála után a hozzátartozóval

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes